న్యూఢిల్లీ: మోదీ ప్రభుత్వం ప్రతిష్టాత్మకంగా అమలు చేసిన నోట్లరద్దుకు నకిలీనోట్ల ముఠాలు సవాల్ విసురుతున్నాయి. నోట్లరద్దు వల్ల నకిలీనోట్లను నిలువరించడం సాధ్యంకాదనే రీతిలో సోమవారం ఒకే వ్యక్తి దగ్గర రూ.96 వేల నకిలీ నోట్లు దొరికాయి. నదియా జిల్లాకి చెందిన ఈ వ్యక్తి 2 వేల  నకిలీ నోట్లను తరలిస్తుండగా మాల్డా సమీపంలో అరెస్టు చేసినట్టు బీఎస్ఎఫ్ వెల్లడించింది. రూ.1000, రూ.500 నోట్లరద్దు వల్ల తాత్కాలికంగా నల్లధనం, నకిలీ కరెన్సీని కట్టడిచేయడానికి అవకాశం ఉంటుందనీ... అయితే నకిలీ నోట్ల ముద్రణను తగ్గించడం మాత్రం కుదిరే విషయం కాదని ప్రతిపక్షాలు, ఆర్ధిక నిపుణులు ముందుగానే హెచ్చరించారు. ఏకంగా రూ.2 వేల డినామినేషన్తో నోట్లు విడుదల చేయడం వల్ల వీటి ముద్రణ పెరుగుతుందే గానీ తగ్గదని అప్పుడే చెప్పారు. పట్టుబడుతున్న నోట్లన్నీ దాదాపు రూ.2 వేలవే ఉంటుండడంతో.. తీరా ఇప్పుడు అదే జరుగుతున్నట్టు కనిపిస్తోంది. పాత నోట్లకంటే కొత్తగా ముద్రించిన కరెన్సీ నోట్లను హై సెక్యురిటీ ఫీచర్లతో ముద్రించామని ప్రభుత్వం చెబుతున్నప్పటికీ... నకిలీ నోట్లలో చాలావరకు కొత్త ఫీచర్లే దర్శనమిస్తున్నాయి. పాకిస్తాన్ కేంద్రంగా ముద్రిస్తున్న ఈ నకిలీ నోట్లు గత అనేక ఏళ్లుగా భారత్కు సవాల్ విసురుతూనే ఉన్నాయి. తాజాగా దేశంలో ఉగ్రకార్యకలాపాలను ప్రోత్సహించేందుకు పాకిస్తాన్ మళ్లీ పెద్ద ఎత్తున ‘నకిలీ’ ఎత్తుగడకు సిద్ధమైనట్టు నిఘా వర్గాలు చెబుతున్నాయి.
newdhilly: modii prabhutvam pratishtaatmakamgaa amalu chesina notlaradduku nakilinotla mutaalu sawal visurutunnaayi. notlaraddu valla nakileenotlanu niluvarinchadam saadhyamkaadane reetilo somavaram oke vyakti daggara roo.96 vela nakili notlu dorikai. nadia jillaki chendina ee vyakti 2 vela  nakili notlanu taralistundagaa malda sameepamlo arestu chesinattu bsf velladinchindi. roo.1000, roo.500 notlaraddu valla taatkaalikamgaa nalladhanam, nakili karenseeni kattadicheyadaaniki avakaasam untundanee... ayithe nakili notla mudrananu tagginchadam maatram kudire vishayam kaadani pratipakshaalu, aardhika nipunulu mundugaane heccharinchaaru. ekamgaa roo.2 vela denaminationtho notlu vidudala cheyadam valla veeti mudrana perugutunde gaanee taggadani appude cheppaaru. pattubadutunna notlanni daadaapu roo.2 velave untundadamtho.. tiiraa ippudu adhe jarugutunnattu kanipistondi. paata notlakante kottagaa mudrinchina corrensy notlanu hai security feecharlatho mudrinchaamani prabhutvam chebutunnappatiki... nakili notlalo chaalaavaraku kotta feacherle darsanamistunnaayi. pakistan kendramgaa mudristunna ee nakili notlu gatha aneka ellugaa bhaaratku sawal visurutune unnaayi. taajaagaa desamlo ugrakaaryakalaapaalanu prothsahinchenduku pakistan malli pedda ettuna ‘nakili’ ettugadaku siddhamainattu nigha vargaalu chebutunnaayi.